་འདས་ནས་དེའི་སྐུ་ཕྲེང་ཕྱི་མ་
རྔོག་མཚམས་མདོ་ནས་འཁྲུངས་པ་གདན་སར་བཀོད་ཡོད་པར་འདུག ཤིང་རྭའི་
རི་བོ་ཆེར་དགོན་གནས་སྤོས་རྒྱུའི་ཐུགས་འདུན་ཤིན་ཏུ་ཡོད་ཀྱང་དོན་ཐོག་ཏུ་མ་
ཁེལ་འདུག རང་རེའི་མཁན་སྤྲུལ་མཆོག་གི་སྐུ་ཐོག་དང་པོ་དབུས་ཀྱི་ལྷ་རམས་
པ་བློ་བཟང་དམ་ཆོས་ཟེར་བས་རི་བོ་ཆེར་རྣམ་འགྲེལ་གྱི་འཆད་ཉན་དང་རྩོད་
པ་འཛུགས་པར་གནང༌། བློ་བཟང་དམ་ཆོས་ས་མུ་ཏོ་ནས་འཁྲུངས་པ་ཡིན་ནམ་
507-

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀིཉྩི
སྙམ། སྒར་གོང་མའི་ཞེས་ཞུན་མི་ཚང་ཅིག་མུ་ཏོ་ནས་ཡར་མཆེད་ནས་འོང་བ་
ཆས་པ་ལྟ་རྒྱལ་རབ་བརྟན་གྱི་མེས་པོ་གོང་མ་ཡིན་སྣང་། ཀླུ་ཆུང་ཕྱོགས་གཡོག་
སྒར་གཅིག་ཡིན་པས་བན་ཆོས་བོན་ཆོས་གཉིས་ཀ་དང་ཕལ་ཆེར་བོན་པོ་ཡིན་
པས་ཆོས་འདོན་དུས་ཚོགས་ཆེན་ལས་ལོགས་སུ་འཚོགས། ནམ་ཞིག་ན་དགོན་
པ་བདག་འཛིན་གྱི་ཐོག་དང་། དབང་ཤེད་ཆེ་ཆུང་གིས་བླ་བྲང་གཉིས་ཀྱི་ནང་མ་
འཆམས་པར་དགེ་འདུན་ཕྱོགས་གཉིས་གསུམ་དུ་བཀྱེ་ནས་འཁྲུགས་ལོང་ཆེན་པོ་
བསླངས། ཉིན་གཅིག་ཞྭ་ངོ་ཁ་ཚ་བ་ཞིག་གིས་ཚོགས་གཏམ་མི་འཚམ་པ་བཙན་
པོ་བཏང་བས་ལྷག་པར་ཕྲག་དོག་ཞེ་སྡང་གི་མེ་འབར་དེ་དུས་སྒོ་མང་མཁན་པོའི་
སྐུ་སྐྱེས་དགུང་ལོ་སོ་གསུམ་བཞེས་སྐབས་ཡིན་པས་ཁོང་དམ་པའི་སྐྱེས་བུ་ལ་ཁོན་
འཛིན་ཕྱོགས་རིས་མེད་ཀྱང་ངན་གཤེད་དང་སྐྱེ་བོ་ངན་པས་བསྐུར་འདེབས་
བྱས། བདུད་དགའ་རབ་དབང་ཕྱུག་གི་རྒྱུད་བརླམ་པའི་དམྱལ་བའི་གནས་སུ་
གཏན་ཡུལ་བྱ་བའི་སྐྱེ་བོ་མི་བསྲུན་པ་རེ་གཉིས་ཀྱིས་སྐུ་ལ་བརྒོལ་ནས་དབྱིག་སྒུར་
བྲག་མགོ་ནས་འཕང་བས་བྲག་རྐེད་ནས་བཞུགས་ད་ལྟ་བཤུལ་དེར་ཤུག་སྡོང་ཞིག་
སྐྱེས་འདུག ཁོང་ཚོའི་བསམ་པ་རྫོགས་ཆེད་དུ་ཀླུ་ཆུའི་སྟེང་ནས་སྐྱིལ་ཀྲུང་དུ་
བཞུགས་བཞིན་པར་དགོངས་པ་ཆོས་དབྱིངས་སུ་རྫོགས། འདས་རྟགས་བསམ་
གྱིས་མི་ཁྱབ་པ་བསྟན་པས་ཕྱིས་ནས་ཐམས་ཅད་ཀྱིས་འགྱོད་པ་ཆེན་པོ་སྐྱེས་སྣང་
ཡང་བླ་མ་ཡོད་དུས་དད་པ་མེད་ཟེར་བའི་དཔེ་ལྟར་སོང་།
ཆས་པ་ཀྭ་རི་བཞི་མདོ་ནས་དགེ་འདུན་བསྟན་པ་ཡན་ཆད་དུ་ཁྲི་རབ་བཞི་
བཅུ་ཞེ་བརྒྱད་སོང༌། ཞེ་བརྒྱད་པ་དགོན་ལྟག་གི་ཁྲི་བ་འདི་ཡིན། རི་བོ་ཆེ་ནས་
ལོ་ལྔ་བཅུའི་རིང་དུ་གནས། རྒྱ་ནག་རྒྱལ་པོ་ཤུན་ཙི་རྒྱལ་སར་ལོ་བཅུ་དྲུག་པ་
རབ་བྱུང་བཅུ་གཉིས་པའི་དཀྱིལ་སྨད་ཙམ་ལ་དགོན་པ་འཐོར། ཀླུ་ཆུང་བ་ཀླུ་
508

ཆས་པའི་བླ་རབས་དང་གདུང་བརྒྱུད་བྱུང་ཚུལ་གྱི་ཐོག་མའི་ལོ་རྒྱུས་ཨུཏྤལ་རྣ་བའི་རྒྱན་ཞེས་བྱ་བ།
ཆུང་ལུང་པར་སོང་། ཕྱིས་སུ་དགེ་ལུགས་པར་བསྒྱུར་བས་ཀླུ་ཆུང་དགོན་དུ་
བཏགས། ད་ལྟ་ཀླུ་ཆུང་རྒྱ་མཁར་ཟེར། བདེ་ཐང་པ་བླ་བྲང་འདུ་ཁང་གྲྭ་ཤག་
མང་པོ་བཅས་དགོན་ཆེན་འཐོར་བའི་རྗེས་ནས་རི་བོ་ཆེར་ལོ་ལྔ་བཅུ་མ་ལོན་ཙམ་
དུ་བསྡད། དེ་ནས་ད་ལྟའི་ཡ་རའི་གནས་དེར་སྤོས། རང་རེའི་དགོན་པ་སྐྱ་ལུང་
མཁར་ལུང་དུ་ཆགས་ནས་ཆས་པ་མཁར་ལུང་དགོན་ཟེར། ལྷ་རམས་པ་དེར་
གཤེགས། སྒོ་མང་མཁན་པོའི་སྐུ་ཕྲེང་གསུམ་པ་དེར་གདན་སར་བཀོད་པ་ཡིན་
ནམ་ཡང་ན་དགོན་ཆགས་ཡིན། ལོ་ཉི་ཤུ་གནས། སྐུ་ཕྲེང་དེ་ཁྱ་དགེ་བློ་གྲོས་རྒྱ་
མཚོས་དགེ་ཚུལ་སྒྲུབ་པས་མཚན་ལ་མཁས་བཙུན་བློ་གྲོས་རྒྱ་མཚོ་ཟེར། དགོན་
ལི་
ལེ་ནས་ཨ་མོང་བ་གཞོན་ནུ་ནོར་བཟང་དང་སྐུ་མཆེད་དུ་འཁྲུངས། དེ་ནས་ཨ་
འཁོར་སྟོད་དུ་གནས་སྤར་བས་ཆས་པ་དགོན་ཆགས་ཞེས་མིང་ཐོགས། ས་དམར་
ཚུན་ཆད་གྲྭ་རྒྱུན་དུ་འདུས། ལྷ་རམས་པའི་ཡང་སྤྲུལ་ཨ་མཆོག་ཉི་མ་ལུང་ནས་
སྐུ་འཁྲུངས་པ་འདིར་གདན་སར་བཀོད། ལོ་སུམ་ཅུ་གནས། ས་དཔྱད་དང་
མིང་བཀྲ་མ་ལེགས་པ་རིག་ནས་སྒར་སྙིང་དུ་དགོན་པ་སྤོས། ཡར་ཐང་དགོན་
མུ་ཏོ་བར་དགོན་གྱི་ལྟག་ཏུ་ཆགས་སྐུ་ཕྱོགས་བློ་བཟང་འཕྲིན་ལས་པ་བདེ་ཐང་
པད་སྟེང་དུ་འཁྲུངས་ནས་དེར་གདན་སར་བླུས། ཁོང་བདེ་ཐང་རི་བོ་ཆེར་ཆས་
པ་དཔོན་པོ་གཟའ་རོ་ཟེར་བ་ཞིག་ཡོད་པའི་སྐུ་སྐྱེས་སུ་ཐག་བཅད། མིང་གཟའ་
རོ་ཟེར་ཡང་དོན་རྟོགས་ལྡན་འཁྲུལ་ཞིག་གི་རྣལ་འབྱོར་རང་ག་བ་ཞིག་མིན་པར་
དེ་དུས་གླེང་། བློ་བཟང་འཕྲིན་ལས་པ་མཁས་བཙུན་བསམ་གྱིས་མི་ཁྱབ་པ་ཞིག་
ཕེབས་འདུག་པས་བུ་སྟོན་གྱི་སྐྱེས་པ་ཡིན་པར་ཞལ་གྱིས་བཞེས། ཁ་ཆེ་པཎ་ཆེན་
དང་སློབ་དཔོན་དབྱིག་གཉེན་སོགས་འཁྲུངས་རབས་སུ་ཆུད། དབུས་སུ་ཕེབས་
ནས་པཎ་ཆེན་བློ་བཟང་ཡེ་ཤེས་དང༌། ཞོགས་དོན་ཡོད་མཁས་གྲུབ་རིན་པོ་ཆེ་
509

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ྋཀི་
སོགས་ལས་ཆོས་འབྲེལ་གསན། མདོ་སྨད་དུ་འཇམ་དབྱངས་བཞད་པ་དང་ཁྱ་
དགེ་དཔོན་སློབ་སོགས་ལས་ཆོས་མང་དུ་གསན། ཁོང་ལ་ཁྱ་དགེ་སྒོམ་ཆེན་རྔ་
རྒོད་ནམ་སེང་སོགས་བསྟན་པ་འཛིན་སྐྱོང་སྤེལ་བའི་མཁས་གྲུབ་ཀྱི་སློབ་མ་མང་
དུ་འདུས། རྣམ་ཐར་གུར་ཡག་དཀའ་བཅུ་པས་མཛད་པ་ཡོད། དེའི་སྐུ་ཕྲེང་ཕྱི་
མ་མཛོད་དགེ་ནས་འཁྲུངས་པ་འཇམ་དབྱངས་བསྟན་པའི་སྒྲོན་མེ་ཡིན་ལ། ཀོའུ་
ནང་ལུང་པར་དགོན་པ་སྤར་བས་ཆས་པ་ཀོའུ་ནང་བ་ཚང་ཟེར། བཀྲ་ཤིས་
འཁྱིལ་དུ་སློབ་གཉེར་མཛད་རྡོ་རམས་པའི་མཚན་བཏགས་ཀྱང་བཞེས། དབལ་
མང་རྡོ་རྗེ་འཆང་དང་དུས་མཉམ། ཡུལ་ཕྱོགས་སུ་དེ་དུས་གཅན་གཟན་སྟག་
གིས་མི་མང་པོ་གསོད་པར་འདུག་པས་དམ་ལ་བཏགས་པས་སྟག་འདུལ་གྲུབ་
ཆེན་རིན་པོ་ཆེ་ཞེས་སྔོན་མ་རྣམས་གླེང་། ད་ལྟའི་བར་དུ་སྟག་གི་རྒྱུ་བ་
ཆད། ཁོང་གི་རྣམ་ཐར་མེད་པས་སློབ་མ་དང་སྐུ་དྲུང་ན་གནས་པ་རྣམས་ཀྱིས་
མ་བྱུང་འདུག མཆོད་རྟེན་དམར་གདུང་དུ་བཞུགས། ཁོང་དང་ཆས་པ་བླ་རྒན་
ཚང་ཁྱ་དགེ་ཚང་གསུམ་གྱིས་རང་རེའི་རྒྱུད་གྲྭ་ཚུགས། ཁྱ་དགེ་ཚང་གྲུབ་ཆེན་
ཤ་ཝ་རིའི་རྣམ་འཕྲུལ་ཁྱ་དགེ་སྒོམ་ཆེན་བློ་བཟང་བཀྲ་ཤིས་པའི་ཡང་སྲིད་ཡིན་
པས་སྐུ་ཕྱོགས་བློ་བཟང་འཕྲིན་ལས་ལ་ང་རང་ཁྱེད་ཀྱི་དགོན་པ་སྐྱོང་རོགས་ལ་
འབྱོན་རྒྱུ་ཡིན་བདག་འཛིན་གནང་དགོས་གསུངས། ཕྱིས་སུ་སྐུ་ཕྲེང་ཕྱི་མ་ཆས་
པའི་གཤིས་མདོ་ཁོག་ནས་འཁྲུངས། མཚན་བློ་བཟང་བསྟན་པ་ཆོས་ལྡན་
ཟེར། འདུལ་འཛིན་དམ་པ་ཞིག་བྱོན་འདུག་ཀྱང་དགོན་པའི་གྲྭ་པ་མ་རུངས་པ་
རྩིང་པོར་སྤྱོད་པ་རྣམས་ཀྱི་བྱ་བྱེད་ལ་ཐུགས་སྐྱོ་ནས་དབུས་ཕྱོགས་སུ་གནས་བསྐོར་
ལ་ཕེབས། སྟོད་གངས་ཏེ་སེ་ལ་ཕེབས་ནས་མཚོ་མ་ཕམ་པ་དང་མི་རིང་བའི་
ཕྱོགས་སུ་ཞག་གི་གཟིམས་མལ་བཅས་པས་ཕྱི་ཉིན་ནམ་ལངས་དུས་བཞུགས་
510

ཆས་པའི་བླ་རབས་དང་གདུང་བརྒྱུད་བྱུང་ཚུལ་གྱི་ཐོག་མའི་ལོ་རྒྱུས་ཨུཏྤལ་རྣ་བའི་རྒྱན་ཞེས་བྱ་བ།
གདིང་མ་གཏོགས་གཞན་གང་ཡང་མེད། མཚན་མོར་རོལ་མོའི་སྒྲ་གྲག་པར་སྐུ་
ཟླ་གཉིས་ཀྱིས་ཐོས་ཟེར། སྐུ་ལུས་མ་སྤང་བར་དག་པ་མཁའ་སྤྱོད་དུ་གཤེགས་
པར་ཤེས་ལྡན་རྣམ་གླེང་། རྣམ་ཐར་མེད། དགོན་པ་ཀོའུ་ནང་ནས་ཡར་ཐང་
གི་གནས་འདིར་སྤོས། གཤིན་རྗེ་གཤེད་དམར་གྱི་སྤྲུལ་པར་གྲགས་པ་གུར་ཆེན་
དགེ་བསྙེན་བཀྲ་ཤིས་པས་དགོན་སར་བལྟས་པས་བྱ་རྔ་འདབ་ཟད་པ་འདྲ་བར་
དགོན་པ་ཆགས་འདུག་པས་ལེགས་ཚོགས་ཧ་ཅང་རྒྱས་པོ་མི་ཡོང་ཞེས་གྲྭ་རྒན་
རྣམས་གླེང་། དགོན་གནས་འདིར་བྱམས་ཆེན་གྱི་སྐུ་བཞེངས། ཁྱ་དགེ་ཚང་
ནས་གསུང་འབྱོན་མོད་གསུང་། ཁོང་ལ་གསུང་བྱོན་ཡོད་ཤས་ཀྱང་ཆེ། གནམ་
ལྕགས་ཀྱི་ཐོག་མདའ་འཕངས་ཀྱང་མ་བཤིག་པར་བྱིན་རླབས་དངོས་སུ་
ཞུགས། སྐུ་མདོག་ནག་པོར་སོང་ཡང་ཁྲུས་གསོལ་མང་དུ་བྱས་པས་རིམ་གྱིས་སྐུ་
མདངས་རང་བབས་སུ་ཤར། ཧེ་ཧེ་རྒྱ་འཁྲུགས་ཀྱི་སྐབས་སུ་རྒྱ་དམག་གིས་མེ་
ལ་གཞིལ། རྒྱུད་ཁང་མེར་སྒྲོན་ཀྱང་མེ་མ་བླངས། དེང་དུས་ཀྱི་མི་ཕལ་ཆེར་ལྷ་
དང་བླ་མ་བྱིན་རླབས་ཅན་ལ་ཡིད་ཆེས་ཀྱི་དད་པ་མེད་པ་དང་ཡུལ་ཕྱོགས་ཀྱི་
མིའི་བསོད་ནམས་ཆུང་བར་ཟད། ཆས་པའི་དགོན་དགོན་ཆགས་ནས་སྒར་རྙིང་
དུ་སྤོས། སྒར་རྙིང་རི་གླང་ཆེན་གྱི་མགོ་ལྟ་བུའི་དབྱིབས་ལྟ་བུ་དང་། མདུན་རི་
འབྲང་རྒྱས་ལྟ་བུ་ལ་གཡས་ཟུར་དུ་ནགས་ཚལ་སྐྱེས་པ་སྔོན་ཡུལ་འདི་རྒྱའི་འཛིན་
སྐབས་རྒྱ་མཁར་ཞིག་བཤུལ་ཡོད་པས་དེར་དགོན་པ་སྤོས་པས་དེ་ནས་བཟུང་ད་
ལྟའི་བར་དུ་ཆས་པ་རྒྱ་མཁར་དགོན་ཞེས་ཕྱོགས་སྟོད་སྨད་ལ་གྲགས། འགའ་རེ་
ནས་རྒྱ་མཁར་སྒང་ཡང་ཟེར། དགོན་ཆགས་དང་སྒར་རྙིང་དུ་སྨོན་ལམ་ལྔ་མཆོད་
ལ་དགེ་འདུན་སྟོང་ཕྲག་གཅིག་དང་ལྔ་བརྒྱ་རེ་ཚོགས་པར་བྱུང་། རི་བོ་ཆེའི་ཁྲི་
བའི་མཆོད་ཁང་དང་ནང་ཆེན་ད་ལྟའི་སྟ་དགེ་དགོན་ཡོད་སར་སོང་། སྔོན་དུས་
511

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི
རི་བོ་ཆེར་ཁྲི་བ་དགོན་ལྟག་ན་ཡོད་པས་ལྟག་གི་ཁྲི་བ་ཚང་ཟེར། དགེ་འདུན་
བསྟན་པ་ལོ་མང་རབས་ཤིག་ཁྲིའི་ལས་ཁུར་བཟུང་། དགོན་གོང་འོག་ལ་ཁྲི་བ་
ཞིག་དགོས་པར་མཐོང་ནས་ལོ་མང་རབས་ཤིག་གི་འཕྲོར་སྟ་དགེ་ན་ཡོན་ཏན་
ཅན་གྱི་དགེ་སློང་ཞིག་ཡོད་པ་ཁྲི་བར་བསྐོས་པས་དེ་ནས་བཟུང་སྟེ་ཁྲི་བ་སྟ་དགེ་
ནས་འདུག་དགོས་པའི་སྲོལ་ལྟ་བུ་གཏོད། སྒར་རྙིང་དུ་དང་པོར་རྒྱུད་པ་མ:
ཚུགས་པའི་སྔོན་དུ་སྨོན་ལམ་ལྔ་མཆོད་ལ་ཆོས་གྲྭ་སོ་སོར་བྱས་ནས་
ཚོགས། གཏོར་རྒྱག་ནུས་ལྡན་གང་ཡིན་ཞིག་གིས་བྱེད་པར་སྣང་། ཆས་པ་དགོན་
ཆགས་སུ་གདན་སར་བཀོད་པའི་ལྷ་རམས་པའི་ཡང་སྲིད་སྐུ་ན་ཕྲ་དུས་དཔོན་པོ་
ཁ་ངན་ཞིག་ཡོད་པར་ཨ་མཆོག་གི་སྤྲང་ཕྲུག་ཅེས་ཡང་ཡང་ངན་སྨྲས་སྣ་ཚོགས་
བྱས་པས། ཉིན་གཅིག་དབུ་སྐྲ་བསིལ་དུས་ཤིག་ངན་པ་ཁྱོད་དང་སྤྲང་ཕྲུག་མི་
འདྲ་གསུང་ནས་ཐུགས་རྒྱལ་བཞེངས་ཏེ་དབུ་སྐྲའི་བརྡར་རྡོ་དེ་མ་ཐག་ཟན་གོང་
ལྟར་བཅིངས་པས་ཕྱག་མཛུབ་ཐམས་ཅད་ཀྱི་རྗེས་དོད་པ་ནང་རྟེན་གྲས་སུ་ཡོད་
པ་ངེད་ཅག་གིས་ཡང་ཡང་མཇལ་མྱོང་། ཕྱིས་སུ་མཁན་སྤྲུལ་འདི་བས་སོག་ཡུལ་
དུ་འཁྱེར་བས་ད་ལྟ་བོར་ནས་མི་འདུག ཨ་ལེ་ཤིན་ཏུ་འཕང་ངོ༌། །དེ་ནས་བཟུང་
སྟེ་ཆས་པ་བླ་མ་རྡོ་བཅང་ཚང་ཞེས་མཚན་ཐོགས། མཚན་དངོས་བློ་བཟང་བསྟན་
པ་དར་རྒྱས་ཟེར། འཇིགས་མེད་དབང་པོའི་དངོས་སློབ་ཏུ་ཆུད། དགུང་ལོ་
བརྒྱད་ཅུ་མ་ལོང་ཙམ་བཞུགས་པས་ཕྱིས་ནས་ཐམས་ཅད་ཀྱིས་ཆས་པ་བླ་རྒན་
ཚང་ཟེར། ཐུགས་དམ་ཉམས་ལེན་ཤིན་ཏུ་བཟང་། རྫོགས་རིམ་གྱི་རྟོགས་པ་
བརྙེས་པར་ཆོས་ལྡན་གྱི་སྐྱེ་བོ་འགའ་རེས་གླེང༌། རིག་གནས་ལ་མཁས་པར་
གྲགས་པ་མཁར་མོ་ཆེ་བློ་བཟང་ཡོན་ཏན་སོགས་སློབ་མར་འདུས། རྣམ་ཐར་
འདྲ་མ་མཐོང་། སྒར་རྙིང་ནས་དགོངས་པ་འདས། དེའི་སྐུ་ཐོག་ཕྱི་མ་སྟག་
-512-

ཆས་པའི་བླ་རབས་དང་གདུང་བརྒྱུད་བྱུང་ཚུལ་གྱི་ཐོག་མའི་ལོ་རྒྱུས་ཨུཏྤལ་རྣ་བའི་རྒྱན་ཞེས་བྱ་བ།
འདུལ་གྲུབ་དབང་རིན་པོ་ཆེའི་སྐུ་ཚཪ་མཛོད་དགེ་ནས་འཁྲུངས། སྒར་རྙིང་དུ་
གདན་སར་བཀོད། སྐུ་ཆུང་དུས་ཐམས་ཅད་ཀྱིས་བླ་རྒན་སྤྲུལ་སྐུ་ཟེར། ཕྱིས་
དབུས་སུ་ཕེབས་ཏེ་བོད་ཀྱི་སྲིད་སྐྱོང་ཅོ་ནེ་ཚྭ་རྡོ་ནོ་མོན་ཧན་ནས་མཁན་ཆས་ཆ་
ཚང་གནང་བ་ནས་བཟུང་སྟེ་རྒྱ་མཁར་མཁན་པོ་ཞེས་མཚན་ཐོགས། ཁོ་བོས་
བསྒྲིགས་པའི་རྣམ་ཐར་ངོ་མཚར་བསྔགས་པའི་ནོར་བུའི་ཕྲེང་བ་བྱ་བ་ཡོད། སྒར་
རྙིང་ནས་ལོ་བདུན་ཅུ་དོན་ལྔ་ཙམ་གནས། དེའི་ཕྱིས་འདུ་ཁང་སྒོ་གྲྭ་ནས་ཆུ་
བརྡོལ། དགོན་པའི་གླིང་བར་ནས་ཀྱང་ཆུ་བརྡོལ་གྱང་ར་འགྱེལ། ཀླུ་བཙན་
གདུག་པ་ཅན་གྱིས་གྲྭ་པ་ལ་ལར་ཀླུ་ནད་བཏང་བ་སོགས་བདེ་བར་གནས་སུ་མ་
བཅུག་པར་ཚད་མར་གྱུར་པའི་ལྷ་དང་བླ་མ་དང༌། རི་ཁྲོད་དབང་པོ་མཚོ་ཁ་བ་
སོགས་ལ་དགོན་གནས་ཞུས་པར་ད་ལྟའི་དགོན་ས་འདི་བབས། རྒྱབ་རི་རྩེ་མོ་
རྣོ་བ་དང་བྲག་གིས་བརྒྱན་པས་མཁས་པ་རྣོན་པོའི་རིགས་འབྱུང་བ་དང་། མཁའ་
འགྲོའི་རྒྱལ་མཚན་སྒྲེང་བ་ལྟ་བུའི་དབྱིབས་སུ་འདུག་པས་དཔའ་བོ་མཁའ་འགྲོ་
འདུ་བ་དང་། གཡས་ཟུར་གྱི་བྲག་ཐོ་ལ་མགོན་པོ་གནས་པ་དང༌། ད་ལྟ་སྟོང་
ཉིད་སྒོམ་ཁང་གི་འོག་བྲག་སྟེགས་ཤིག་ཡོད་པར་སྔོན་རྒྱ་གར་ཕ་དམ་པས་སྐུ་ངལ་
གསོས་ནས་གསོལ་ཟས་མཛད། བྲག་སྲུབ་ཏུ་གཏེར་རྒྱབ་པར་འཁྲུལ་སྣང་རོལ་
བ་ལས་ཤར། གཡོན་ཟུར་གྱི་བྲག་ཐོ་ལ་དམ་ཅན་ཡབ་ཡུམ་གནས་ཞེས་མཚོ་ཁ་
བས་གསུངས། དེར་རྒྱུད་པའི་དམ་ཅན་ལྷ་ཐོ་བརྩིགས། བླ་བྲང་ནང་ཆེན་གྱི་
ལྟག་རི་འབུར་ལ་གསེར་གྱི་ལུག་མགོ་ཟེར། དགོན་གནས་འདིར་སྤོས་ནས་ས་
ཕག་ལོ་འདི་ཡན་ཆད་ལ་ལོ་དྲུག་ཅུ་རེ་བརྒྱད་སོང་སྣང་། རྒྱུད་གྲྭ་ཚུགས་ནས་
འདི་ཡན་ཆད་ལ་ལོ་བརྒྱ་དང་ཉི་ཤུ་མ་ལོང་ཙམ་དང་ཆོས་གྲྭ་ཚུགས་ནས་ལོ་ཉེར་
བཞི་སོང་ངོ་། །ད་ལྟ་ས་ཡ་སྟོད་ཀྱི་སྤང་དཀྱིལ་འདབ་ཀྱི་ནགས་ཆུང་ན་སྟག་མོ་
513-

༄༅། །རྒྱ་མཁར་གྲུབ་ཆེན་པའི་གསུང་འབུམ། ཀི་
:
རང་གི་ཕྲུ་གུ་སོས་ན་ཆོག་གི་ངར་བྱུང་སྟེ་གཞན་གྱི་སྲོག་འཕྲོག་པའི་ངལ་བ་བྱས་
ན་རྒྱངས་མདའ་ཕོག་ཉེན་མཆིས་ཞེས་པའི་དཔེ་ལྟར་འགྲོ་བར་འདུག་གོ། །།ཞེས་
ཆས་པའི་བླ་རབས་གདུང་བརྒྱུད་བྱུང་ཚུལ་གྱི་ལོ་རྒྱུས་ཨཏྤལ་རྣ་བའི་རྒྱན་ཞེས་བྱ་བ་འདི་ནི། བདག་གི་
གམ་དུ་འཁོད་པའི་ཉེ་གནས་དགེ་འདུན་རྣམ་རྒྱལ་གྱིས་ལྷ་དར་བཅས་ནན་ཏན་ཆེན་པོས་བསྐུལ་
ངོར། དཔོན་པོ་ཆོས་རྗེ་རབ་འབྱམས་པའི་ཚ་བོ་བླ་མ་སོ་མ་ཚང་རྟོགས་ལྡན་མཁས་པའི་དབང་པོ་དེ་
ལས་སྔོན་གྱི་རབས་འགའ་ཞིག་ཐོས་པ་དང་། ས་དམར་ཨ་ཁུ་ཆོས་འཛིན་ཚང་ཞེས་རྣལ་འབྱོར་དབང་
པོ་བདག་གི་དགེ་རྒན་དམ་པ་དེའི་ཞལ་ལས་འགའ་ཞིག་ཐོས་པ་དང་། གཞན་སྔོན་མའི་གྲྭ་རྒན་ཁ་ཤས་
ལས་ཐོས་པ་སོགས་དང༌། ཐོལ་བྱུང་དུ་གང་ཤར་བཅས་ཕྱོགས་གཅིག་ཏུ་བཀོད་པ་ཡིན་ལ་ཡིད་བརྟན་
ཚད་མར་རུང་མི་རུང་འཕྱང་མོ་ཉུག་ཡིན་པས་གང་ལྟར་ཡང་གནས་སྐབས་སུ་ལོ་རྒྱུས་སྒྲོག་མཁན་རྣམས་
ལ་ཕན་ཆེད་དུ་ཆས་པ་སྒོ་མང་མཁན་ཆེན་སྤྲུལ་མིང་རྒྱ་མཁར་སྐུ་ཕྱོགས་སུ་འབོད་པ་བཙུན་གཟུགས་ངག་
དབང་དགེ་འདུན་རྒྱ་མཚོའམ་དགེ་འདུན་འཇམ་དཔལ་གྲུབ་པའི་རྡོ་རྗེས་རབ་བྱུང་བཅོ་ལྔ་པའི་ས་ཕག་
ལོའི་ནག་པ་ཟླ་བའི་ཚེས་བཅུ་བཞིར་ཧལ་ཧའི་ཕྱོགས་སུ་སྦྱར་བ་བཀྲ་ཤིས་དགེ་ལེགས་འཕེལ། །སརྦ་
མངྒ་ལཾ།།
514 -